આ દરમિયાન, સંધ્યાને ૧૯મી જુલાઇ ૨૦૧૦ના રોજ એક અન્ય ઘરેલુ હિંસાની અરજીની કાર્યવાહી દરમિયાન જાણ થઇ કે છૂટાછેડાની અરજીને એકપક્ષીય મંજૂરી આપી દેવાઇ છે. તેથી ૧૧મી ઓગસ્ટ, ૨૦૧૦ના રોજ તેણે આ એકપક્ષીય છૂટાછેડાના આદેશને રદ કરવાની માગ સાથે અરજી કરી હતી. જે અરજીને ૧૦મી મે ૨૦૧૧ના રોજ મંજૂર રાખવામાં આવી હતી અને છૂટાછેડાના આદેશને રદ કરી હિંદુ મેરેજ પિટિશનને પુન: સ્થાપિત કરવામાં આવી હતી. જે અરજી અત્યારે પેન્ડિંગ છે. આ દરમિયાન તુષારે એક અરજી કરીને જણાવ્યું હતું કે તેણે બીજા લગ્ન કરી લીધાં છે અને તે લગ્નથી તેને બે બાળકો પણ છે. તેથી તેણે કરેલી મૂળ હિંદુ મેરેજ પિટિશનને મંજૂર રાખવી જોઇએ. જોકે, કોર્ટે તેની દાદ મંજૂર ન રાખતાં તે આદેશને તેણે હાઇકોર્ટમાં પડકારતાં આ અરજી કરી હતી. જેને હાઇકોર્ટે રદ કરી હતી. .